RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR L-APPLIKAZZJONI MILL-ISTATI MEMBRI TAD-DIRETTIVA TAL-KUNSILL 95/50/KE DWAR PROĊEDURI UNIFORMI GĦAL VERIFIKI FUQ IT-TRASPORT TA’ MERKANZIJA PERIKOLUŻA BIT-TRIQ /* COM/2013/0815 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR L-APPLIKAZZJONI MILL-ISTATI MEMBRI TAD-DIRETTIVA TAL-KUNSILL 95/50/KE DWAR PROĊEDURI UNIFORMI GĦAL VERIFIKI FUQ IT-TRASPORT TA’ MERKANZIJA PERIKOLUŻA BIT-TRIQ WERREJ RAPPORT MILL-KUMMISSJONI LILL-PARLAMENT EWROPEW U LILL-KUNSILL DWAR L-APPLIKAZZJONI MILL-ISTATI MEMBRI TAD-DIRETTIVA TAL-KUNSILL 95/50/KE DWAR PROĊEDURI UNIFORMI GĦAL VERIFIKI FUQ IT-TRASPORT TA’ MERKANZIJA PERIKOLUŻA BIT-TRIQ 1........... Introduzzjoni................................................................................................................... 5 2........... Leġiżlazzjoni relatata tal-UE............................................................................................ 5 3........... Applikazzjoni tad-Direttiva 95/50/KE............................................................................ 6. 4........... Rapporti mill-Istati Membri tal-UE u min-Norveġja......................................................... 6 5........... Rakkomandazzjoni dwar ir-rappurtar ta' verifiki li jikkonċernaw it-trasport ta' merkanzija perikoluża bit-triq 7 6........... Kalkolu tad-dejta........................................................................................................... 7 7........... Evoluzzjoni tal-verifiki u tar-riżultati tagħhom.................................................................... 8 8........... Tqabbil tad-dejta............................................................................................................ 8 8.1........ Frekwenza tal-verifiki..................................................................................................... 9 8.2........ Analiżi tal-verifiki skont il-post tal-oriġini......................................................................... 9 8.3........ Proporzjon tal-unitajiet ta’ trasport mhux konformi.......................................................... 9 8.4........ Analiżi tal-unitajiet ta’ trasport mhux konformi skont il-post tal-oriġini............................... 9 8.5........ Frekwenza tal-immobilizzazzjoni tal-unitajiet ta’ trasport................................................ 10 8.6........ Analiżi skont il-kategoriji ta’ riskju................................................................................. 10 8.7........ Tipi ta’ penalitajiet........................................................................................................ 10 9........... Konklużjonijiet............................................................................................................. 11 Anness I Evoluzzjoni tal-għadd ta’ verifiki, tan-nuqqas ta’ konformità u tal-ksur tal-kategorija I.... 12 Anness II Frekwenza tal-verifiki għal kull miljun tunnellata-kilometru............................................. 15 Anness III Analiżi tal-verifiki skont il-post tal-oriġini..................................................................... 16 Anness IV Proporzjon tal-unitajiet ta’ trasport mhux konformi mad-dispożizzjonijiet..................... 17 Anness V Analiżi tal-unitajiet ta’ trasport mhux konformi mad-dispożizzjonijiet skont il-post tal-oriġini 18 Anness VI Frekwenza tal-immobbilizzazzjoni tal-unitajiet ta’ trasport mhux konformi mad-dispożizzjonijiet 19 Anness VII Analiżi skont il-kategoriji ta’ riskju............................................................................. 20 Anness VIII Tipi ta’ penalitajiet għal kull unità ta’ trasport mhux konformi mad-dispożizzjonijiet.... 21 Anness IX Trasport annwali tal-merkanzija perikoluża bit-triq f’miljun tunnellata-kilometru............ 22 1. Introduzzjoni Id-Direttiva tal-Kunsill 95/50/KE dwar proċeduri uniformi għal verifiki fuq it-trasport ta’ merkanzija perikoluża bit-triq kienet adottata fis-6 ta’ Ottubru 1995[1] u l-Istati Membri kellhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi magħha sal-1 ta’ Jannar 1997. Id-Direttiva 95/50/KE tipprovdi li kull Stat Membru għandu jibgħat lill-Kummissjoni, għal kull sena kalendarja u sa mhux aktar tard minn tnax-il xahar wara t-tmiem ta’ dik is-sena, rapport dwar l-applikazzjoni tad-Direttiva[2]. Id-Direttiva tipprovdi wkoll li l-Kummissjoni għandha tibgħat lill-Parlament Ewropew u lill-Kunsill, mill-inqas kull tliet snin, rapport dwar l-applikazzjoni tad-Direttiva mill-Istati Membri[3]. Ir-rapport mill-Kummissjoni huwa bbażat fuq ir-rapporti annwali li jaslu mingħand l-Istati Membri. Dan huwa l-ħames rapport dwar l-applikazzjoni tad-Direttiva tal-Kunsill 95/50/KE fl-Istati Membri u jkopri s-snin 2008-2011. L-ewwel rapport[4] kien ikopri s-snin 1997-1998, it-tieni rapport[5] is-snin 1999-2002, it-tielet rapport[6] is-snin 2003-2005 u r-raba' rapport[7] is-snin 2006-2007. Il-kundizzjonijiet għat-trasport sikur ta' merkanzija perikoluża bit-triq mhumiex definiti fid-Direttiva 95/50/KE iżda jinsabu fil-leġiżlazzjoni relatata tal-UE, kif inhu deskritt hawn taħt. 2. Leġiżlazzjoni relatata tal-UE Is-snin koperti b'dan ir-rapport jiffurmaw formalment parti minn żewġ kuntesti leġiżlattivi differenti iżda ma hemm l-ebda impatt prattiku għall-implimentazzjoni tar-riżultat ta' dan ir-rapport. Sat-30 ta' Ġunju 2009 kienet tapplika d-Direttiva tal-Kunsill 94/55/KE tal-21 ta' Novembru 1994 dwar l-approssimazzjoni tal-liġijiet tal-Istati Membri fir-rigward tat-trasport tal-merkanzija perikoluża bit-triq[8], kif ġiet emendata[9]. L-Annessi tad-Direttiva 94/55/KE kienu identiċi, f'termini tal-kontenut tagħhom, għall-Annessi tal-Ftehim Ewropew dwar it-trasport internazzjonali ta' oġġetti perikolużi bit-triq (magħruf ukoll bħala l-ADR)[10]. Mill-1 ta' Lulju 2009, id-Direttiva 94/55/KE ġiet imħassra u sostitwita bid-Direttiva 2008/68/KE tal-Parlament Ewropew u tal-Kunsill tal-24 ta’ Settembru 2008 dwar it-trasport intern ta’ oġġetti perikolużi[11], kif ġiet emendata[12]. Id-Direttiva 2008/68/KE tkompli l-approċċ tad-Direttiva 94/55/KE fl-applikazzjoni ta' dispożizzjonijiet tekniċi u amministrattivi identiċi għal dawk annessi mal-ftehim internazzjonali dwar it-trasport kollu fuq it-territorju tal-UE. 3. Applikazzjoni tad-Direttiva 95/50/KE Wara li ġiet adottata d-Direttiva 94/55/KE biex ikompli jitjieb il-livell ta’ sikurezza fit-trasport ta’ merkanzija perikoluża, il-Kunsill, fis-6 ta’ Ottubru 1995, adotta d-Direttiva 95/50/KE dwar proċeduri uniformi għal verifiki fuq it-trasport ta’ merkanzija perikoluża bit-triq. Din id-Direttiva tinkludi lista armonizzata ta' verifiki li trid tintuża mill-Istati Membri għal dawn il-verifiki u l-linji gwida għall-klassifikazzjoni tal-ksur. Fl-2004, ġew emendati[13] l-Annessi tad-Direttiva u mill-2005, is-sistema ta' klassifikazzjoni tal-ksur ġiet immodifikata biex tinkludi tliet kategoriji ta’ riskju. Dawn il-verifiki uniformi jikkonċernaw l-operazzjonijiet kollha ta’ trasport ta' merkanzija perikoluża bit-triq fit-territorju ta’ Stat Membru jew li tiddaħħal f’dak it-territorju minn pajjiżi terzi, irrispettivament mill-pajjiż ta’ reġistrazzjoni tal-unità ta’ trasport. Id-Direttiva għandha l-għan li tiżgura li proporzjon rappreżentattiv ta’ kunsinni ta’ merkanzija perikoluża ttrasportata bit-triq tkun ivverifikata b'mod każwali, filwaqt li fl-istess ħin ikopri porzjon estensiv tan-netwerk ta’ toroq. Bħala miżura preventiva, jew wara li jkun ġie rreġistrat ksur mal-ġenb tat-triq li jipperikola s-sikurezza, jistgħu jitwettqu verifiki wkoll fil-bini tal-impriżi[14]. Madankollu, fid-Direttiva 95/50/KE ma hemm l-ebda rekwiżit ta’ rappurtar dwar dawn il-verifiki. 4. Rapporti mill-Istati Membri tal-UE u min-Norveġja Meta jagħmlu r-rapporti tagħhom, l-Istati Membri jintalbu jużaw il-kategoriji ta’ riskju fl-Anness II tad-Direttiva 95/50/KE u jippreżentaw ir-rapport skont l-Anness III tad-Direttiva. In-Norveġja kompliet tippreżenta r-rapporti annwali tagħha u l-informazzjoni hija inkluża wkoll f'dan ir-rapport lill-Parlament Ewropew u lill-Kunsill. Il-Kroazja ssieħbet mal-UE fl-1 ta' Lulju 2013 u ma rrappurtat l-ebda verifika għall-perjodu ta' zmien kopert b'dan ir-rapport. Il-biċċa l-kbira tal-Istati Membri l-oħra u n-Norveġja ppreżentaw ir-rapporti tagħhom fil-ħin. Kwalunkwe dewmien huwa relatat mal-proċeduri amministrattivi għall-ġbir, l-analiżi u t-trażmissjoni tal-informazzjoni lill-Kummissjoni, b'mod partikolari meta dawn il-proċeduri jinvolvu awtoritajiet pubbliċi differenti. Is-sitwazzjoni tjiebet b'mod konsiderevoli mill-2011. Ir-rapporti għall-2011 ġew rċevuti sa Frar 2013. Għall-ewwel snin koperti b'dan ir-rapport, l-informazzjoni kollha ma ġietx rċevuta fil-format korrett. Xi Stati Membri baqgħu jużaw il-kodiċijiet l-antiki u li kienu tħassru tal-Annessi tad-Direttiva 95/50/KE. Madankollu, minn dakinhar 'l hawn twettaq titjib kbir. Il-Kummissjoni rċeviet rapporti mill-Istati Membri kollha tagħha għall-perjodu kollu. Madankollu, xi rapporti ma kinux kompluti, u dan wassal biex ikun hemm xi lakuni fit-tabelli ppreżentati f'dan ir-rapport. Dawn huma indikati bis-sinjal '#N/A' ('mhux disponibbli'). Is-sommarju tar-rapporti mill-Istati Membri huwa ppreżentat fl-Annessi ta' dan ir-rapport. Meta tiġi analizzata l-informazzjoni fil-paragrafu 7 ta' dan ir-rapport, wieħed għandu jinnota li sas-sena 2008, l-indikatur għan-nuqqas ta' konformità fi Spanja huwa baxx minħabba interpretazzjoni ħażina tal-għadd ta' unitajiet ta' trasport mhux konformi mad-dispożizzjonijiet. Din l-interpretazzjoni ħażina ġiet rettifikata fir-rapporti tagħhom ta' wara. Diversi Stati Membri bagħtu rapporti fejn is-somma tal-ksur hija differenti mill-għadd ta’ unitajiet ta’ trasport mhux konformi mad-dispożizzjonijiet. Dan ma għandhux ikun il-każ peress li għal kull unità ta' trasport għandha tkun irrappurtata biss il-kategorija ta' ksur l-aktar serja. 5. Rakkomandazzjoni dwar ir-rappurtar ta' verifiki li jikkonċernaw it-trasport ta' merkanzija perikoluża bit-triq Rapporti preċedenti tal-Kummissjoni nnutaw ċerti inkonsistenzi sistematiċi fir-rapporti statistiċi mill-Istati Membri. Peress li r-rappurtar uniformi mill-Istati Membri huwa kruċjali għall-kwalità, il-komparabbiltà u l-affidabbiltà tar-rapporti tal-Kummissjoni, fl-2011, il-Kummissjoni adottat Rakkomandazzjoni[15] li tfittex li ttejjeb il-kwalità ta' dawn ir-rapporti. Wara l-pubblikazzjoni tar-Rakkomandazzjoni, ir-rapporti tjiebu b'mod sostanzjali u ġew innutati biss xi inkonsistenzi okkażjonali u żgħar. Il-biċċa l-kbira ta' dawn l-inkonsistenzi huma relatati mal-għadd ta' ksur skont il-kategorija ta' riskju[16]. Il-paragrafu 1.4 tal-Anness tar-Rakkomandazzjoni tal-Kummissjoni jenfasizza li l-ksur l-aktar serju biss għandu jiġi rrappurtat anke jekk jinstabu diversi ksur differenti. Għalhekk, it-total ta’ ksur skont il-kategorija ta' riskju għandu jkun daqs l-għadd ta’ unitajiet ta’ trasport mhux konformi mad-dispożizzjonijiet. Jidher li dan il-prinċipju mhuwiex applikat korrettament fl-Istati Membri kollha peress li għandhom qegħdin jiġu rrappurtati diversi ksur għall kull unità ta' trasport. Kwistjoni ewlenija oħra indirizzata bir-Rakkomandazzjoni kienet il-kunċett tal-penalitajiet imposti meta jistab xi ksur matul verfika mal-ġenb tat-triq. Minħabba d-differenzi fl-arranġamenti legali u amministrattivi xi Stati Membri ma setgħux jikkalkulaw ir-riżultati tal-proċess ġuridiku wara verifiki li jixfu ksur suspettat. Ir-Rakkomandazzjoni proponiet kompromess komuni li jista' jintuża fl-Istati Membri kollha, jiġifieri r-reġistrazzjoni tad-deċiżjoni meħuda mill-uffiċjal ta' infurzar wara l-verifika fuq il-post. 6. Kalkolu tad-dejta L-Istati Membri huma mitluba jipprovdu, jekk ikun possibbli, l-istima tagħhom tal-ammont ta’ trasport annwali ta' merkanzija perikoluża f’tunnellati jew f’tunnellati-kilometri li twettaq fit-territorju tagħhom. Għall-2008, kien hemm 13-il Stat Membru li pprovda din l-istima. Fl-2011, 9 Stati Membri biss kellhom din l-istima. Sabiex ikun hemm tqabbil oġġettiv bejn l-Istati Membri, il-volum ta' trasport ta' merkanzija perikoluża huwa bbażat fuq l-informazzjoni fil-bażi tad-dejta tal-Eurostat[17]. Din l-informazzjoni tintuża biex tagħti stima tal-frekwenza tal-verifiki relattiva għall-volum ta' trasport. Il-Eurostat ma għandu l-ebda statistika dwar Malta, peress li ngħatat deroga lil Malta fir-rigward tal-applikazzjoni tar-Regolament (UE) Nru 70/2012 tal-Parlament Ewropew u tal-Kunsill tat-18 ta' Jannar 2012 dwar prospetti tal-istatistika rigward it-trasport ta' merkanzija bit-triq[18]. Il-volum ta' trasport ta' merkanzija perikoluża f'Malta hija stmata abbażi tad-dejta pprovduta mill-awtorità kompetenti Maltija. L-istatistika mill-Eurostat hija ppreżentata fl-Anness IX ta' dan ir-rapport. 7. Evoluzzjoni tal-verifiki u tar-riżultati tagħhom L-Anness I jippreżenta l-evoluzzjoni tal-għadd ta’ verifiki rreġistrati f’kull Stat Membru, il-proporzjon tal-unitajiet ta’ trasport li mhumiex konformi mad-dispożizzjonijiet u l-proporzjon ta' ksur tal-kategorija ta’ riskju I. Fi tmiem it-tabella hemm il-valuri medji għall-Unjoni Ewropea u l-istatistiki min-Norveġja. Wieħed għandu jinnota li d-dejta nieqsa hija dwar: - l-għadd ta' verifiki fl-2006 u l-2007 fl-Estonja; - is-sehem tal-unitajiet ta' trasport li wettqu ksur fl-2006 fil-Ġermanja, l-Estonja u Spanja; fl-2007 fl-Estonja u Spanja; - is-sehem tal-ksur ta' kategorija ta' riskju I fl-2006 fil-Bulgarija, il-Ġermanja u l-Portugall. L-indikatur fuq is-sehem tal-ksur ta' kategorija ta' riskju I huwa partikolarment sensittiv għar-rappurtar korrett. Jekk ġie rreġistrat iktar minn ksur wieħed għal kull unità ta' trasport, is-sehem tal-ksur tal-kategorija I huwa iktar baxx mill-valur korrett. Fl-2006, dan kien il-każ għal Franza, il-Pajjiżi l-Baxxi, il-Polonja u l-Portugall; fl-2007 kien il-każ għall-Bulgarija, il-Pajjiżi l-Baxxi, il-Polonja u l-Portugall. Xi Stati Membri rrappurtaw ammont ta' ksur totali li huwa inqas mill-għadd ta' unitajiet ta' trasport mhux konformi. Dan huwa l-każ għall-Belġju, l-Italja, l-Ungerija, Malta u l-Isvezja. Hemm każijiet fejn l-awtoritajiet ta' infurzar jirrappurtaw biss fejn instab il-ksur, imma ma jipprovdu l-ebda informazzjoni addizzjonali dwar il-ksur jew dwar il-penalitajiet. Għalkemm dan jirriżulta fi statistika mhux kompleta, ma hemm l-ebda impatt sistematiku fuq l-analiżi. Din il-kwistjoni hija diskussa f’aktar dettall fil-paragrafu 8.6. 8. Tqabbil tad-dejta L-għadd totali ta' verifiki naqas bi 33.8 % matul l-erba' snin, minn 252 632 għal 167 340. L-akbar tnaqqis annwali, 12.6 %, sar mill-2011 għall-2010. It-tendenzi nazzjonali mhumiex l-istess, peress li 11-il Stat Membru żiedu l-verifiki tagħhom matul il-perjodu. Ir-Rumanija, is-Slovenja u l-Awstrija kellhom l-ogħla perċentwali ta' żieda ta' verifiki matul il-perjodu ta' rappurtar, filwaqt li l-Latvja, il-Bulgarija u l-Ungerija kellhom l-ogħla tnaqqis. F'termini ta' għadd assolut ta' verifiki fl-UE, il-Ġermanja kellha l-ogħla sehem fl-2011 (34.8 %) segwita minn Spanja (11.8%) u l-Polonja (9.8%), filwaqt li l-Estonja (0.03%), Malta u l-Latvja (0.05 %) kellhom l-ishma l-iktar baxxi. Għaljemm dan l-indikatur huwa fil-biċċa l-kbora relatat mad-daqs tal-Istat Membru, kien hemm bidliet sinifikanti matul il-perjodu ta' rappurtar. Fl-2008, is-sehem tal-Ġermanja kien l-ogħla (31.5 %), bi Spanja fit-tieni post (16.9 %) u l-Bulgarija fit-tielet post (11.1 %). Fl-2008, it-tliet Stati Membri li għamlu l-inqas verifiki kienu Malta (0.03 %), l-Estonja (0.08 %) u l-Lussemburgu (0.09 %). 8.1. Frekwenza tal-verifiki L-Anness II jagħti ħarsa ġenerali tal-frekwenza tal-verifiki mal-ġenb tat-toroq fl-Istati Membri għas-snin 2010 u 2011. Il-frekwenza hija kkalkulata bħala l-proporzjon tal-għadd ta’ verifiki għal kull miljun tunnellata-kilometru ta’ merkanzija perikoluża ttrasportata f’kull Stat Membru. Fl-2010, il-medja fl-UE kienet ta' 2.54 verifiki għal kull miljun tunnellata-kilometru; fl-2011 naqset għal 2.14, jiġifieri tnaqqis annwali ta' 15.7 %. Fl-2010, il-Bulgarija baqa' jkollha frekwenza għolja ħafna ta' verifiki, kważi disa' darbiet aktar mill-medja tal-UE. Fl-2011, il-Bulgarija, l-Awstrija u r-Rumanija kellhom kollha madwar 10 verifiki għal kull miljun tunnellata-kilometru, li jammonta għal madwar 4.5 darbiet aktar mill-medja tal-UE. 8.2. Analiżi tal-verifiki skont il-post tal-oriġini L-Anness III ta' dan ir-rapport juri l-analiżi tal-verifiki skont il-post tal-oriġini tal-unità ta’ trasport. L-indikatur huwa affettwat mhux biss bid-deċiżjonijiet tal-awtoritajiet ta' infurzar iżda wkoll bil-ġeografija tal-Istat Membru; pereżempju fuq il-gżejjer hemm inqas tranżitu internazzjonali bit-triq. Hemm snin meta l-Irlanda, Malta, Ċipru u l-Portugall ma vverifikaw l-ebda unità ta' trasport rreġistrata barra l-UE. Is-sehem tal-unitajiet ta' trasport ivverifikati fil-pajjiż ta' reġistrazzjoni kien ivarja madwar is-70 % matul il-perjodu ta' rappurtar. Is-sehem tal-unitajiet ivverifikati li ġejjin minn pajjiżi oħra tal-UE zdied minn 20.5 % għal 25.7 % mill-2008 għall-2011. B'konsegwenza ta' dan, is-sehem tal-unitajiet irreġistrati barra l-UE naqas minn 12.6 % għal 4.4 %. 8.3. Proporzjon tal-unitajiet ta’ trasport mhux konformi Is-sehem tal-unitajiet ta’ trasport ivverifikati b’mill-inqas ksur wieħed huwa ppreżentat fl-Anness IV. Il-proporzjon ta' unitajiet mhux konformi żdied minn 13.7 % fl-2008 għal 21.4 % fl-2011, b'żidiet ewlenin li seħħew speċjalment fi Spanja, il-Latvja, ir-Repubblika Ċeka u l-Pajjiżi l-Baxxi. Madankollu, hemm 15-il Stat Membru fejn ma kien hemm l-ebda żieda f'dan il-proporzjon. Is-sehem tal-unitajiet ta’ trasport mhux konformi jvarja b'mod konsiderevoli fost l-Istati Membri, fejn jilħaq kważi 70 % f'Malta, filwaqt li fil-Bulgarija, Ċipru, l-Ungerija, ir-Rumanina u s-Slovakkja huwa inqas minn 5 %. 8.4. Analiżi tal-unitajiet ta’ trasport mhux konformi skont il-post tal-oriġini Il-graff fl-Anness V turi d-distribuzzjoni tal-unitajiet ta’ trasport mhux konformi mad-dispożizzjonijiet skont li-post tal-oriġini tal-unità ta’ trasport. Kif ġie indikat qabel fil-paragrafu 8.2, il-ġeografija tal-Istat Membru taffettwa wkoll b'mod konsiderevoli dan l-indikatur. 8.5. Frekwenza tal-immobilizzazzjoni tal-unitajiet ta’ trasport Il-graff fl-Anness VI turi s-sehem tal-vetturi immobilizzati fost dawk li kienu rrappurtati li kellhom ksur. It-tendenza preċedenti tas-sehem ta' immobilizzazzjoni li qed jonqos kompliet sal-2009, meta 24 % tal-vetturi li kellhom ksur kienu immobilizzati. Madankollu, jidher li t-tendenza inbidlet. Fl-2011, il-proporzjon tal-vetturi li ġew immobilizzati wara l-ispezzjoni tagħhom żdied għal 27 %. L-ogħla frekwenzi ta' immobilizzazzjoni fl-2011 kienu rreġistrati fil-Bulgarija (68 %), l-Irlanda (54 %) u r-Rumanija (53 %). Fin-Norveġja, 57 % tal-ksur wassal għall-immobilizzazzjoni fl-2011. L-Estonja, Spanja, l-Italja, Ċipru, Malta u s-Slovakkja ma rrappurtaw l-ebda immobilizzazzjoni fl-2011. 8.6. Analiżi skont il-kategoriji ta’ riskju Il-graffs fl-Anness VII turi d-distribuzzjoni tal-gravità tal-ksur. Għndhom jiġu rreġistrati biss l-ogħla kategorija ta’ riskju li nstabet matul il-verifika. L-Istati Membri kollha rrappurtaw mill-inqas kategorija waħda ta' ksur għal kull unità ta' trasport ivverifikata. Xi Stati Membri ma rrappurtaw l-ebda sejta għal xi kategoriji. Fl-2011, Ċipru u s-Slovakkja ma rrappurtaw l-ebda ksur tal-kategoriji ta' riskju I u III. Il-Lussemburgu ma rrapporta l-ebda ksur tal-kategorija ta' riskju I. Barra minn hekk, il-Latvja u l-Estonja ma rrappurtaw l-ebda ksur tal-kategorija ta' riskju III[19]. Fil-verifiki mwettqa fl-2011 mill-UE, minn xi 44 % tal-każijiet fejn instab xi ksur, l-aktar wieħed serju kien ikklassifikat fil-kategorija ta' riskju I. Il-ksur tal-kategorija ta' riskju I jimplika nuqqas ta' konformità mad-dispożizzjonijiet rilevanti ta' sikurezza li joħolqu livell għoli ta' riskju ta' mewt, korriment personali serju jew ħsara sinifikanti lill-ambjent. Dan il-ksur isejjaħ għal miżuri korrettivi immedjati u xierqa bħall-immobilizzazzjoni tal-vettura. Il-biċċa l-kbira tal-ksur serju rrappurtat fil-kategorija ta' riskju II kien jirrappreżenta 30% tal-verifiki fejn instab xi ksur. Il-kategorija ta' riskju III tkopri s-26 % li jibqa'. 8.7. Tipi ta’ penalitajiet Il-graff fl-Anness VIII turi d-distribuzzjoni tal-penalitajiet minn kull Stat Membru. Qabel il-pubblikazzjoni tar-Rakkomandazzjoni tal-Kummissjoni msemmija fil-paragrafu 5 ta' dan ir-rapport, kienu jeżistu diffikultajiet fundamentali fil-ġbir ta' din l-informazzjoni. Wara r-Rakkomandazzjoni, is-sitwazzjoni nbidlet drammatikament u fl-2011 Franza u s-Slovakkja biss ma rrappurtaw l-ebda statistika dwar il-penalitajiet. Madankollu, is-Slovakkja rrappurtat penalitajiet għas-snin preċedenti u fl-2011 instab ksur wieġed biss matul il-verifiki. Matul l-ispezzjonijiet mwettqa mill-UE, fl-2011 ingħataw 7 892 twissija; kienu imposti multi fi 33 179 każ; u 3 527 każ wassal għal penalitajiet oħra, inklużi proċessi ġuridiċi legali u amministrattivi. Għalkemm, f'termini ġenerali, tliet kwarti tal-penalitajiet fl-UE huma multi, hemm varjazzjoni kbira bejn l-Istati Membri. Pereżempju, ir-Renju Unit ma japplikax multi fuq il-post. Fl-2011, l-għadd ta' penalitajiet naqas b'madwar 4 % meta mqabbel mal-2008. Filwaqt li l-għadd ta' twissijiet żdied bi 8 % matul il-perjodu u l-għadd ta' multi żdied b'1 %, penalitajiet oħra naqsu bi 42 %. 9. Konklużjonijiet Id-Direttiva 95/50/KE ġiet trasposta fil-leġiżlazzjoni nazzjonali tal-Istati Membri kollha mill-1 ta' Jannar 1997. Id-dettalji dwra ir-rappurtar ġew emendati fl-2004 u d-dispożizzjonijiet immodifikati ta' rappurtar saru applikabbli fl-14 ta' Diċembru 2005. Wara ċerti inkoerenzi sistematiċi fir-rappurtar, fl-2011, il-Kummissjoni ppubblikat Rakkomandazzjoni dwar din il-kwistjoni. L-Istati Membri kollha jwettqu verifiki fuq il-vetturi li jittrasportaw merkanzija perikoluża u jirrappurtaw dawn il-verifiki b'mod preċiż ħafna. Għad hemm biss xi inkonsistenzi żgħar u l-Kummissjoni tiżgura li, kull sena, ir-rappurtar ikun konformi mad-Direttiva 95/50/KE u jitjieb b'mod progressiv. Jista' jiġi konkluż li d-Direttiva 95/50/KE hija ġeneralment applikata b'mod korrett. Madankollu, l-aħħar rapporti juru biċ-ċar li r-riżorsi tal-Istati Membri disponibbli għal dawn il-verifiki dejjem qed jonqsu. Mill-2008 sal-2011, l-għadd ta' verifiki naqas bi 34 %. Waqt il-verifiki qed jinstab ksur b'mod aktar frekwenti. Fl-2011, verifika minn kull ħamsa kkonfermat jew issuspettat li kien hemm ksur fit-trasport ta' merkanzija perikoluża, filwaqt li fl-2008 dan l-ammont naqas għal verifika minn kull seba'. Hemm żewġ raġunijiet possibbli għal dan l-iżvilupp. Il-verifiki jistgħu jiġu mmirati aħjar biex jidentifikaw ksur fit-trasport jew it-trasportaturi jistgħu jkunu ġeneralment inqas konformi mad-dispożizzjonijiet. Il-Kummissjoni se tistieden lill-awtoritajiet tal-Istati Membri biex jipprovdu informazzjoni dwar l-iżviluppi mistennija tal-verifiki u dwar il-fatturi li jaffettwaw dawn l-iżviluppi, bħad-disponibbiltà tar-riżorsi u l-mira tal-verifiki. Barra minn hekk, se jiġu mitluba wkoll kjarifiki dwar ir-rati eċċezzjonalment għolja ta' nuqqas ta' konformità. Meta nstab xi ksur, fl-44 % tal-każijiet dan kien tat-tip l-aktar serju. Konsegwentement, madwar 9 600 vettura kienu immobilizzati fl-2011. Fl-UE, qed jiġi applikat sett komuni ta' dispożizzjonijiet għat-trasport ta' merknzija perikoluża. Dawn id-dispożizzjonijiet jintużaw bl-istess mod f'ħafna pajjiżi barra mill-UE. Madankollu, kważi 36 000 verifika minn madwar 170 000 verifika annwali mal-ġenb tat-triq, tirriżulta fil-konklużjoni li l-operazzjoni tat-trasport ma tissodisfax ir-rekwiżiti obbligatorji ta' sikurezza. Minħabba l-periklu kbir involut fit-trasport ta' dawn is-sustanzi u l-artikli, jibqa' indispensabbli l-infurzar immirat għal dan it-tip ta' trasport. «-» Anness I Evoluzzjoni tal-għadd ta’ verifiki, tan-nuqqas ta’ konformità u tal-ksur tal-kategorija I Iktar informazzjoni dwar din it-tabella hija pprovduta fil-paragrafu 7 tar-rapport. PAJJIŻ || 2006 || 2007 || 2008 || 2009 || 2010 || 2011 BE || Nru ta’ Verifiki || 3977 || 4133 || 5178 || 6033 || 5464 || 4188 % Mhux konformi || 38.52 % || 39.90 % || 17.671 % || 21.76 % || 22.16 % || 12.32 % % Riskju Kat. I || 47.36 % || 30.47 % || 24.07 % || 37.49 % || 37.05 % || 26.42 % BG || Nru ta’ Verifiki || 19206 || 27996 || 28106 || 28455 || 7756 || 6203 % Mhux konformi || 2.49 % || 1.24 % || 0.71 % || 4.85 % || 0.81 % || 1.00 % % Riskju Kat. I || #N/A || 34.33 % || 34.33 % || 27.78 % || 57.41 % || 55.74 % CZ || Nru ta’ Verifiki || 6694 || 7691 || 3977 || 3471 || 2816 || 2491 % Mhux konformi || 5.83 % || 5.60 % || 5.53 % || 6.60 % || 11.51 % || 11.92 % % Riskju Kat. I || 26.46 % || 17.87 % || 21.36 % || 25.33 % || 17.59 % || 55.74 % DK || Nru ta’ Verifiki || 889 || 646 || 755 || 721 || 604 || 646 % Mhux konformi || 55.46 % || 52.79 % || 58.15 % || 61.44 % || 57.12 % || 58.98 % % Riskju Kat. I || 34.08 % || 40.76 % || 38.27 % || 35.21 % || 38.26 % || 35.43 % DE || Nru ta’ Verifiki || 83760 || 86225 || 79664 || 62085 || 67356 || 58270 % Mhux konformi || #N/A || 20.18 % || 22.69 % || 23.64 % || 21.69 % || 27.02 % % Riskju Kat. I || #N/A || 47.00 % || 48.14 % || 45.23 % || 49.96 % || 49.55 % EE || Nru ta’ Verifiki || #N/A || #N/A || 117 || 152 || 154 || 44 % Mhux konformi || #N/A || #N/A || 46.15 % || 39.47 % || 50.00 % || 25.00 % % Riskju Kat. I || 20.41 % || 37.50 % || 25.93 % || 30.00 % || 25.97 % || 45.45 % IE || Nru ta’ Verifiki || 630 || 731 || 783 || 892 || 751 || 674 % Mhux konformi || 32.54 % || 44.60 % || 38.19 % || 28.36 % || 26.23 % || 24.93 % % Riskju Kat. I || 34.15 % || 24.54 % || 13.71 % || 25.20 % || 33.33 % || 12.64 % EL || Nru ta’ Verifiki || 614 || 456 || 1202 || 413 || 1094 || 650 % Mhux konformi || 13.36 % || 16.89 % || 3.83 % || 10.65 % || 3.93 % || 5.54 % % Riskju Kat. I || 52.44 % || 64.94 % || 69.57 % || 61.36 % || 55.81 % || 30.56 % ES || Nru ta’ Verifiki || 40023 || 42787 || 42771 || 40782 || 36004 || 19707 % Mhux konformi || 0.25 % || 0.19 % || 0.27 % || 10.63 % || 11.44 % || 29.60 % % Riskju Kat. I || 67.90 % || 66.69 % || 63.64 % || 65.28 % || 64.82 % || 75.63 % FR || Nru ta’ Verifiki || 5566 || 6388 || 6572 || 5788 || 6178 || 6930 % Mhux konformi || 10.28 % || 22.70 % || 21.67 % || 16.48 % || 16.48 % || 14.68 % % Riskju Kat. I || 26.60 % || 22.07 % || 24.30 % || 25.05 % || 29.08 % || 28.32 % || Nru ta’ Verifiki || Na || Na || Na || Na || Na || Na HR || % Mhux konformi || Na || Na || Na || Na || Na || Na || % Riskju Kat. I || Na || Na || Na || Na || Na || Na Anness I (ikompli) IT || Nru ta’ Verifiki || 4105 || 4515 || 4960 || 5180 || 6253 || 6260 % Mhux konformi || 32.35 % || 34.55 % || 16.73 % || 16.16 % || 13.58 % || 11.04 % % Riskju Kat. I || 72.82 % || 69.90 % || 17.33 % || 15.85 % || 14.65 % || 14.18 % CY || Nru ta’ Verifiki || 75 || 181 || 224 || 232 || 168 || 188 % Mhux konformi || 1.33 % || 0.55 % || 1.34 % || 1.72 % || 1.19 % || 1.60 % % Riskju Kat. I || 100.00 % || 0.00 % || 0.00 % || 0.00 % || 0.00 % || 0.00 % LV || Nru ta’ Verifiki || 823 || 1609 || 1230 || 996 || 703 || 89 % Mhux konformi || 11.42 % || 10.19 % || 7.15 % || 10.14 % || 8.25 % || 15.73 % % Riskju Kat. I || 25.53 % || 29.27 % || 56.82 % || 59.41 % || 55.17 % || 78.57 % LT || Nru ta’ Verifiki || 311 || 419 || 529 || 487 || 491 || 560 % Mhux konformi || 29.58 % || 16.95 % || 17.01 % || 18.07 % || 21.59 % || 6.07 % % Riskju Kat. I || 23.91 % || 15.49 % || 6.67 % || 15.91 % || 16.04 % || 7.41 % LU || Nru ta’ Verifiki || 190 || 182 || 210 || 293 || 233 || 341 % Mhux konformi || 64.21 % || 68.13 % || 59.05 % || 50.51 % || 48.50 % || 57.77 % % Riskju Kat. I || 15.75 % || 49.19 % || 44.35 % || 6.08 % || 5.31 % || 0.00 % HU || Nru ta’ Verifiki || 35555 || 25995 || 27225 || 15613 || 4158 || 1589 % Mhux konformi || 1.63 % || 4.30 % || 3.49 % || 5.72 % || 3.42 % || 4.85 % % Riskju Kat. I || 23.10 % || 27.03 % || 30.77 % || 29.56 % || 34.18 % || 17.74 % MT || Nru ta’ Verifiki || 33 || 75 || 81 || 76 || 79 || 78 % Mhux konformi || 51.52 % || 76.00 % || 54.32 % || 67.11 % || 63.29 % || 69.23 % % Riskju Kat. I || 23.53 % || 34.09 % || 25.00 % || 21.57 % || 42.00 % || 24.07 % NL || Nru ta’ Verifiki || 2750 || 7340 || 4820 || 5717 || 4068 || 5480 % Mhux konformi || 26.65 % || 14.69 % || 17.45 % || 10.02 % || 28.61 % || 30.99 % % Riskju Kat. I || 57.82 % || 57.16 % || 60.57 % || 55.79 % || 59.39 % || 53.86 % AT || Nru ta’ Verifiki || 7089 || 7580 || 6883 || 9824 || 10220 || 11300 % Mhux konformi || 36.49 % || 36.00 % || 35.70 % || 30.99 % || 28.72 % || 32.50 % % Riskju Kat. I || 24.62 % || 24.55 % || 23.40 % || 20.70 % || 21.87 % || 20.40 % PL || Nru ta’ Verifiki || 15840 || 39057 || 14438 || 19537 || 20324 || 16363 % Mhux konformi || 11.14 % || 2.96 % || 7.60 % || 6.68 % || 5.32 % || 6.17 % % Riskju Kat. I || 27.19 % || 15.52 % || 14.65 % || 19.03 % || 23.39 % || 27.68 % PT || Nru ta’ Verifiki || 235 || 137 || 425 || 566 || 1065 || 601 % Mhux konformi || 76.17 % || 73.72 % || 58.35 % || 33.75 % || 29.67 % || 40.72 % % Riskju Kat. I || #N/A || 42.50 % || 50.81 % || 41.88 % || 41.14 % || 41.11 % RO || Nru ta’ Verifiki || 2914 || 4517 || 5257 || 5969 || 7352 || 11525 % Mhux konformi || 9.37 % || 5.58 % || 4.13 % || 2.31 % || 3.99 % || 3.64 % % Riskju Kat. I || 69.60 % || 64.77 % || 32.82 % || 25.16 % || 29.69 % || 29.36 % SI || Nru ta’ Verifiki || 1621 || 1041 || 291 || 315 || 253 || 601 % Mhux konformi || 17.89 % || 19.50 % || 48.11 % || 46.03 % || 39.53 % || 5.99 % % Riskju Kat. I || 42.76 % || 39.41 % || 28.57 % || 38.62 % || 36.00 % || 38.89 % Anness I (ikompli) SK || Nru ta’ Verifiki || 247 || 300 || 351 || 572 || 561 || 194 % Mhux konformi || 0.00 % || 0.67 % || 2.28 % || 12.41 % || 16.40 % || 0.52 % % Riskju Kat. I || #N/A || 0.00 % || 75.00 % || 4.23 % || 4.35 % || 0.00 % FI || Nru ta’ Verifiki || 2530 || 3025 || 3353 || 3589 || 3273 || 3100 % Mhux konformi || 36.56 % || 33.92 % || 41.10 % || 34.35 % || 32.26 % || 30.03 % % Riskju Kat. I || 31.35 % || 18.62 % || 12.48 % || 12.09 % || 10.21 % || 11.08 % SE || Nru ta’ Verifiki || 4182 || 4219 || 4049 || 3733 || 4076 || 4929 % Mhux konformi || 29.60 % || 20.27 % || 20.87 % || 16.98 % || 18.84 % || 20.15 % % Riskju Kat. I || 22.08 % || 24.04 % || 21.42 % || 19.24 % || 22.01 % || 17.15 % UK || Nru ta’ Verifiki || 4851 || 8221 || 9181 || 7251 || 8427 || 4277 % Mhux konformi || 13.69 % || 30.76 % || 36.99 % || 41.26 % || 22.99 % || 38.23 % % Riskju Kat. I || 19.13 % || 30.01 % || 29.68 % || 17.88 % || 19.05 % || 16.64 % || || || || || || || UE || Nru ta’ Verifiki || 244710 || 285466 || 252632 || 228742 || 199881 || 167340 % Mhux konformi || 12.11 % || 14.44 % || 13.67 % || 15.80 % || 16.54 % || 21.39 % % Riskju Kat. I || 40.57 % || 41.06 % || 40.29 % || 37.16 % || 42.10 % || 44.04 % || || || || || || || NO || Nru ta’ Verifiki || 632 || 417 || 712 || 767 || 515 || 617 % Mhux konformi || 34.65 % || 34.53 % || 25.70 % || 22.16 % || 20.97 % || 25.12 % % Riskju Kat. I || 21.27 % || 15.97 % || 19.13 % || 17.65 % || 29.63 % || 31.21 % Anness II Frekwenza tal-verifiki għal kull miljun tunnellata-kilometru Aktar informazzjoni dwar dawn il-graffs hija pprovduta fil-paragrafu 8.1 tar-rapport. Anness III Analiżi tal-verifiki skont il-post tal-oriġini Aktar informazzjoni dwar dawn il-graffs hija pprovduta fil-paragrafu 8.2 tar-rapport. Anness IV Proporzjon tal-unitajiet ta’ trasport mhux konformi mad-dispożizzjonijiet Aktar informazzjoni dwar dawn il-graffs hija pprovduta fil-paragrafu 8.3 tar-rapport. Anness V Analiżi tal-unitajiet ta’ trasport mhux konformi mad-dispożizzjonijiet skont il-post tal-oriġini Aktar informazzjoni dwar dawn il-graffs hija pprovduta fil-paragrafu 8.4 tar-rapport. Anness VI Frekwenza tal-immobbilizzazzjoni tal-unitajiet ta’ trasport mhux konformi mad-dispożizzjonijiet Aktar informazzjoni dwar dawn il-graffs hija pprovduta fil-paragrafu 8.5 tar-rapport. Anness VII Analiżi skont il-kategoriji ta’ riskju Aktar informazzjoni dwar dawn il-graffs hija pprovduta fil-paragrafu 8.6 tar-rapport. Anness VIII Tipi ta’ penalitajiet għal kull unità ta’ trasport mhux konformi mad-dispożizzjonijiet Aktar informazzjoni dwar dawn il-graffs hija pprovduta fil-paragrafu 8.7 tar-rapport. Anness IX Trasport annwali tal-merkanzija perikoluża bit-triq f’miljun tunnellata-kilometru Iktar informazzjoni dwar din it-tabella hija pprovduta fil-paragrafu 6 tar-rapport. || 2006 || 2007 || 2008 || 2009 || 2010 || 2011 UE-27 (1) || 81,855 || 81,814 || 84,685 || 77,688 || 78,625 || 78,066 BE || 2,203 || 2,191 || 1,904 || 1,832 || 1,853 || 1,973 BG || 438 || 491 || 694 || 735 || 347 || 665 CZ || 1,875 || 1,376 || 1,140 || 1,050 || 1,669 || 1,787 DK || 933 || 620 || 1,256 || 1,015 || 772 || 730 DE || 13,717 || 12,834 || 13,616 || 12,961 || 12,853 || 13,028 EE || 193 || 276 || 189 || 82 || 171 || 189 IE || 1,340 || 1,291 || 1,351 || 530 || 379 || 419 EL (2) || 3,085 || 2,228 || 3,144 || 3,283 || 2,708 || 2,708 ES || 12,700 || 12,671 || 12,605 || 11,253 || 11,643 || 11,908 FR || 9,456 || 9,755 || 9,441 || 7,755 || 7,325 || 7,776 IT || 10,777 || 11,392 || 11,151 || 11,270 || 11,342 || 9,561 CY || 166 || 224 || 181 || 169 || 184 || 194 LV || 154 || 162 || 185 || 215 || 114 || 234 LT || 461 || 461 || 384 || 308 || 283 || 324 LU || 445 || 468 || 337 || 359 || 413 || 482 HU || : || 1,217 || 1,348 || 1,241 || 1,049 || 1,032 MT(3) || || || || || || NL || 2,390 || 2,098 || 2,554 || 2,408 || 3,432 || 2,540 AT || 1,122 || 1,054 || 1,175 || 1,082 || 1,083 || 1,144 PL || 3,267 || 4,708 || 5,380 || 5,697 || 5,880 || 6,848 PT || 2,046 || 1,979 || 1,846 || 1,480 || 938 || 1,143 RO || 2,559 || 2,057 || 1,782 || 2,250 || 1,369 || 1,182 SI || 571 || 631 || 662 || 668 || 607 || 842 SK || 517 || 562 || 281 || 278 || 498 || 361 FI || 2,317 || 1,847 || 1,585 || 1,640 || 2,169 || 1,535 SE || 1,743 || 1,409 || 1,265 || 1,162 || 1,387 || 1,304 UK (2) || 7,380 || 7,812 || 9,229 || 6,965 || 8,157 || 8,157 HR || : || : || 668 || 493 || 481 || 533 NO || 931 || 1,454 || 1,018 || 976 || 1,321 || 778 (1) UE-27: dejta provviżorja għas-sena ta' referenza 2011 u ma tinkludix l-Ungerija għas-sena ta' referenza 2007. (2) Il-Greċja u r-Renju Unit: id-dejta tal-2010 intużat għas-sena ta' referenza 2011. (3) Malta: deroga skont ir-Regolament (UE) Nru 70/2012 Sors: Eurostat (kodiċi ta' dejta onlajn: road_go_ta_dg) [1] ĠU L 249, 17.10.1995, p. 35, kif emendata bid-Direttiva tal-Kummissjoni 2004/112/KE tat-13 ta’ Diċembru 2004 li tadatta għall-progress tekniku lid-Direttiva tal-Kunsill 95/50/KE (ĠU L 367, 14.12.2004, p. 23) [2] L-Artikolu 9(1) tagħha. [3] L-Artikolu 9(2) tagħha. [4] COM(2000) 517 finali, 6.9.2000 [5] COM(2005) 430 finali, 15.9.2005 [6] COM(2007) 795 finali, 13.12.2007 [7] COM(2010) 364 finali, 7.7.2010 [8] ĠU L 319, 12.12.1994, p. 7 [9] Emendata bid-Direttiva tal-Kummissjoni 2004/111/KE tad-9 ta’ Diċembru 2004 li tadatta għall-progress tekniku d-Direttiva tal-Kunsill 94/55/KE (ĠU Nru L 365, 10.12.2004, p. 25) [10] Il-Ftehim Ewropew dwar it-Trasport Internazzjonali ta’ Oġġetti Perikolużi bit-Triq li ġie konkluż f’Ġinevra fit-30 ta’ Settembru 1957, kif emendat, taħt l-awspiċi tal-Kummissjoni Ekonomika għall-Ewropa tan-Nazzjonijiet Uniti (NU/KEE). [11] ĠU L 260, 30.09.2008, p. 13 [12] Emendata l-aħħar bid-Direttiva tal-Kummissjoni 2012/45/UE tat-3 ta’ Diċembru 2012 li tadatta għat-tieni darba l-Annessi tad-Direttiva 2008/68/KE tal-Parlament Ewropew u tal-Kunsill dwar it-trasport intern ta’ oġġetti perikolużi għall-progress xjentifiku u tekniku (ĠU Nru L 332, 4.12.2012. p. 18) [13] Id-Direttiva tal-Kummissjoni 2004/112/KE tat-13 ta’ Diċembru 2004 li tadatta għall-progress tekniku lid-Direttiva tal-Kunsill 95/50/KE (ĠU Nru L 367, 14.12.2004, p. 23) [14] L-Isvezja indikat li twettaq għadd sostanzjali ta’ verifiki u ta’ kontrolli fit-terminali, fil-kumpaniji u fil-portijiet. Il-Pajjiżi l-Baxxi indikaw li huwa jżuru wkoll il-kumpaniji tat-trasport biex jagħmlu verifiki, kontrolli u jqassmu informazzjoni. Il-Belġju indika li minbarra l-ispezzjonijiet fil-bini tal-kumpaniji, il-konsulenti tas-sikurezza jirrapportaw ir-riżultati tal-verifiki li jsiru fil-kumpanija lill-awtoritajiet kompetenti. [15] Rakkomandazzjoni tal-Kummissjoni tal-21.12.2011 dwar ir-rappurtar ta' verifiki fuq it-trasport ta' merkanzija perikoluża bit-triq, C(2011) 909 finali [16] Id-definizzjoni ta' kategoriji ta' riskju u ta' linji gwida ta' ksur li jiffurmaw parti minn dawn il-kategoriji huma provduti fl-Anness II tad-Direttiva 95/50/KE kif emendata bid-Direttiva 2004/112/KE. [17] It-tabella tal-Eurostat “DS-073082”: Trasport annwali ta’ merkanzija perikoluża bit-triq, skont it-tip ta’ merkanzija perikoluża u analizzat skont l-attività [18] ĠU L 32, 3.2.2012, p. 1 [19] Il-ksur tal-kategorija ta' riskju I jimplika livell għoli ta' riskju ta' mewt, ta' korriment personali serju jew ta' ħsara sinifikanti lill-ambjent, li jeħtieġu miżuri korrettivi immedjati u xierqa. Il-ksur tal-kategorija ta' riskju II toħloq riskju ta' korriment personali jew ta' ħsara lill-ambjent li jeħtieġu miżuri korrettivi sa mhux aktar tard mit-tlestija tal-moviment ta' trasport attwali. Il-ksur tal-kategorija ta' riskju III jirriżulta livell baxx ta' riskju ta' korriment personali jew ta' ħsara lill-ambjent. Il-miżuri korrettivi jistgħu jiġu indirizzati aktar tard fiż-żmien fl-impriża.